**HABSBURŽANI**

**1848-1916**

**Franc Jožef I. Habsburško-Lotarinški**

Franc Jožef I. Habsburško-Lotarinški se je rodil 18. avgusta 1830 kot najstarejši sin [nadvojvodu](file:///C:\w\index.php%3ftitle=Nadvojvoda&action=edit&redlink=1) [Francu Karlu](file:///C:\w\index.php%3ftitle=Franc_Karl_Habsbur%25C5%25A1ki&action=edit&redlink=1), mlajšemu sinu [avstrijskega cesarja](file:///C:\wiki\Avstrijsko_cesarstvo) [Franca I.](file:///C:\wiki\Franc_I._Habsbur%25C5%25A1ko-Lotarin%25C5%25A1ki) in [Zofiji Bavarski](file:///C:\w\index.php%3ftitle=Zofija_Bavarska&action=edit&redlink=1) v palači [Schönbrunn](file:///C:\wiki\Sch%25C3%25B6nbrunn) na [Dunaju](file:///C:\wiki\Dunaj). Ker je bil njegov stric, cesar [Ferdinand](file:///C:\wiki\Ferdinand_I._Habsbur%25C5%25A1ko-Lotarin%25C5%25A1ki) od leta 1835 nesposoben, njegov oče pa skromen in upokojen, je mladega nadvojvoda Franca vzgojila mati kot bodočega cesarja, s poudarkom na predanosti, marljivosti in odgovornosti. "Francek" je oboževal in občudoval svojega dedka, dobrega cesarja Franca, ki je umrl tik pred njegovim petim letom, kot idealnega vladarja.

Francu Jožefu so se kmalu pridružili še trije bratje: nadvojvoda [Ferdinand Maksimilijan](file:///C:\wiki\Maksimilijan_I._Mehi%25C5%25A1ki) (rojen leta 1832, bodoči cesar Maksimilijan Mehiški); nadvojvoda [Karel Ludvik](file:///C:\w\index.php%3ftitle=Karel_Ludvik_Habsbur%25C5%25A1ki&action=edit&redlink=1) (rojen leta [1833](file:///C:\wiki\1833)), in nadvojvoda [Ludvik Viktor](file:///C:\w\index.php%3ftitle=Ludvik_Viktor_Habsbur%25C5%25A1ki&action=edit&redlink=1) (rojen leta 1842) ter sestra Marija Ana (rojena leta 1835), ki je umrla pri štirih letih.

Pri starosti 13 let je nadvojvoda Franc začel svojo kariero kot polkovnik v avstrijski vojski. Od tedaj dalje je bila njegova oprava v vojaškem slogu in je do konca svojega življenja nosil uniformo mlajšega častnika. Tudi spal je na vojaški postelji, ki jo še danes kažejo na Dunaju.

Po odstopu kanclerja [Metternicha](file:///C:\wiki\Klemens_Wenzel_von_Metternich) med [revolucijo leta 1848](file:///C:\wiki\Mar%25C4%258Dna_revolucija) je mladi nadvojvoda, za katerega so mnogi pričakovali, da bo kmalu zasedel stričev prestol, postal guverner [Češke](file:///C:\wiki\%25C4%258Ce%25C5%25A1ka_(zgodovinska_de%25C5%25BEela)); vendar te službe ni nikoli opravljal. Namesto tega je bil poslan na fronto v Italijo, kjer se je pridružil feldmaršalu [Radetzkemu](file:///C:\wiki\Josef_Radetzky) pri vojskovanju. 5. maja je pri Sveti Luciji doživel ognjeni krst. Svojo prvo vojno izkušnjo je preživel dokaj mirno in dostojanstveno. Približno ob istem času je cesarska družina bežala iz revolucionarnega Dunaja v mirni [Innsbruck](file:///C:\wiki\Innsbruck) na [Tirolskem](file:///C:\wiki\Tirolska). Kmalu je bil nadvojvoda pozvan iz Italije in se je sredi junija pridružil družini v Innsbrucku. Tam je Franc Jožef prvič spoznal svojo sestrično [Elizabeto](file:///C:\wiki\Elizabeta_Bavarska), bavarsko vojvodinjo, svojo bodočo ženo.

Po zmagi nad Italijani pri [Custozzi](file:///C:\wiki\Bitka_pri_Custozzi_(1848)), konec julija 1848, se je dvor počutil varnega in se je vrnil na Dunaj. Po nekaj mesecih je Dunaj spet postal nevaren in septembra ga je dvor spet zapustil. Tokrat se je umaknil v [Olomouc](file:///C:\w\index.php%3ftitle=Olomouc&action=edit&redlink=1) na [Moravskem](file:///C:\wiki\Moravska). [Alfred von Windisch-Grätz](file:///C:\wiki\Alfred_I._zu_Windisch-Graetz), vpliven vojaški poveljnik na Češkem, se je odločil, da bo mladega nadvojvoda kmalu postavil na prestol. Skupaj z drugimi konservativci je bil prepričan, da novi vladar ne bo zavezan ustavi, ki jo je bil Ferdinand prisiljen odobriti. 2. decembra 1848 je Ferdinand odstopil in je postal cesar Franc Jožef, ker so pri nasledstvu izpustili njegovega očeta Franca Karla. Takrat je postal znan tako po svojem drugem kot tudi po svojem prvem imenu. Ime "Franc Jožef" je bilo izbrano namenoma: da bi obudil spomin na svojega pra-pra strica, cesarja [Jožefa II.](file:///C:\wiki\Jo%25C5%25BEef_II._Habsbur%25C5%25A1ko-Lotarin%25C5%25A1ki), ki je bil znan kot reformator.

**Elisabeth Amalie Eugenie, Herzogin in Bayern ali Sissi**

Elisabeth Amalie Eugenie, Herzogin in Bayern je bila rojena [24. decembra](file:///C:\wiki\24._december) [1837](file:///C:\wiki\1837) v [Münchnu](file:///C:\wiki\M%25C3%25BCnchen). Bila je četrti otrok Maksimilijana Bavarskega in princese Ludovike Bavarske.

Sisi je bila zelo radoživa deklica, prav tako kot oče, Maksimilijan Bavarski. Varuške, kasneje tudi učitelji, so tekali stalno za njo in jo lovili. Ona pa se je s svojo otroško brezskrbnostjo skrivala v naravi, večkrat je tudi z očetom šla na [lov](file:///C:\wiki\Lov) ali pa se z njim učila [jahanja](file:///C:\w\index.php%3ftitle=Jahanje&action=edit&redlink=1). Vzgojitelji so menili, da je ta deklica zelo težka, starši pa so jo branili, saj je bila še [otrok](file:///C:\wiki\Otrok). Ta Sisina brezskrbnost pa je trajala še dolgo. V odraščajoči dobi je začela gledati za [mladeniči](file:///C:\w\index.php%3ftitle=Mladeni%25C4%258D&action=edit&redlink=1), zaljubljala se je in svoje občutke zapisovala v [dnevnik](file:///C:\wiki\Dnevnik) v obliki [poezij](file:///C:\wiki\Poezija). Najprej so bile te poezije nekoliko otročje in večinoma ljubezenske, nato pa vedno bolj resne in žalostne.

**Poroka**

Leto [1853](file:///C:\wiki\1853) bi se skoraj začelo s tragedijo, končalo pa se je z veselo zaroko Franca Jožefa. [13. februarja](file:///C:\wiki\13._februar) bi lahko podlegel ranam [atentatorja](file:///C:\wiki\Atentator), a na srečo rane niso bile globoke in se je lahko mladi monarh po nekaj dneh spet posvetil svojim dolžnostim. Imel je kar nekaj ljubezni, a je njegova mati vsem nasprotovala. Tako se je odločila, da mu bo sama našla primerno soprogo, glede na njegov položaj. Iskala je po vseh dvorih, pa ni bilo nobene primerne. Leto dni po poskusu atentata se je v življenju Franca Jožefa spet zgodilo nekaj, na kar njegova mati Zofija ni mogla vplivati - mladenič si je sam izbral nevesto.

Zofija in ena izmed njenih bavarskih sester, po imenu Ludovika, sta se že domenili, da bi bila starejša Ludovikina hči Helena, resno dekle, vzgojeno za tako življenje, odlična soproga za Franca Jožefa. Dami sta zato poleti [1853](file:///C:\wiki\1853) organizirali skupno letovanje v [Bad Ischlu](file:///C:\w\index.php%3ftitle=Bad_Ischl&action=edit&redlink=1), kjer naj bi se sestrična in bratranec spoznala. A dogodilo se je nekaj drugega. Franca Jožefa sploh ni prevzela Helena s svojim spakljivim vedenjem, ampak ga je popolnoma prevzela Helenina mlajša sestra Elizabeta, ki so jo vsi klicali Sissi.Bila je ljubka, nežna, nenavajena na tako družbo. Bilo ji je petnajst let, nikakor še ni dorasla in je bila po Zofijini sodbi še popolnoma nezrela. Toda Franca Jožefa ni moglo nič odvrniti od odločitve in mati je morala na koncu popustiti. Ko so vprašali Elizabeto, če ga hoče, je odgovorila: »Da, cesarja imam rada. Če le ne bi bil cesar!«

Od zaroke do poroke je trajalo osem mesecev in v tem času so Elizabeto pripravili na cesarske dolžnosti. V nekaj mesecih so jo naučili [francoščine](file:///C:\wiki\Franco%25C5%25A1%25C4%258Dina), velik poudarek je bil na zgodovini njene nove domovine, seznanili so jo z vedenjem, protokolom in navadami na dunajskem dvoru, vcepili so ji tudi nekaj higienskih načel. Poroka je bila določena za [24. april](file:///C:\wiki\24._april) [1854](file:///C:\wiki\1854). Elizabeta se je peljala po [Donavi](file:///C:\wiki\Donava) do [Linza](file:///C:\wiki\Linz) z ladjo, okrašeno s cvetjem. [Dunajčane](file:///C:\w\index.php%3ftitle=Dunaj%25C4%258Dani&action=edit&redlink=1) je takoj očarala s svojo nenavadno lepoto. Po poroki nikakor nista mogla biti sama, ker ju je čakalo kup uradnih zadev.

**Otroci**

Elizabeta je rodila štiri otroke.

**-Sophie Friederike Dorothea Maria Josepha von Österreich** se je rodila 5. marca 1855 na Dunaju in je umrlapri dveh letih na potivanju na Madžarsko.

-**Gisela Louise Marie Erzherzogin von Österreich, Prinzessin von Bayern** se je rodila 12. julija 1856 na Dunaju. Bila je druga hči cesarice Elizabete in Franca Jožefa II. Poročila se je z Leopoldom Bavarskim s katerim je imela štiri otroke. Umrla je 27. julija 1933.

-**Rudolf, Kronprinz von Österreich-Ungarn** se je rodil 21. avgusta 1858. Poročil se je s Štefanijo Belgijsko leta 1881. Naredil je samomor leta 1888 v Mayerlingu potem, ko je ustrelil ljubimko Marijo Vetsera. Samomor je zelo slabo uplival na Sissi,ki je imelapsihološke probleme.

-**Marie Valerie Mathilde Amalie** **von** [**Österreich**](file:///C:\wiki\%25C3%2596sterreich)se je rodila 22. aprila 1868. Poročila se je s Franz Salvator Maria Joseph Ferdinand Karl Leopold Anton von Österreich-Toskana s katerim je imela 10 otrok. Umrla je leta 1924.

**Življenje po poroki**

Leta [1866](file:///C:\wiki\1866), ko je bila [pruska vojska](file:///C:\w\index.php%3ftitle=Pruska_vojska&action=edit&redlink=1) pred vrati [Dunaja](file:///C:\wiki\Dunaj), je našla Elizabeta z otroki zatočišče v [Budimpešti](file:///C:\wiki\Budimpe%25C5%25A1ta). Že leta [1867](file:///C:\wiki\1867) pa je bil Franc Jožef okronan za cesarja [Madžarske](file:///C:\wiki\Mad%25C5%25BEarska). Avstrijska monarhija je postala dualistična [Avstro-Ogrska](file:///C:\wiki\Avstro-Ogrska). Elizabeta je s kronanjem za madžarsko kraljico dosegla zenit svojega življenja. Mati Zofija je prevzela nadzor nad otroki, kljub temu da je Elizabeta zelo nasprotovala. Ko se je Franc Jožef uprl svoji materi, je otroke dobila nazaj, a srčne rane zaradi izgubljene hčere, izgubljene svobode in nenehno vtikanje tašče v njeno življenje, je Sisi povsem uničilo. Takrat so se začela njena nenehna potovanja. Čim bolj se je izogibala [Hofburgu](file:///C:\w\index.php%3ftitle=Hofburg&action=edit&redlink=1) in [Schönbrunnu](file:///C:\wiki\Sch%25C3%25B6nbrunn), naravnost sovražila ju je. Elizabeta je bila sicer uradno cesarica, vendar [nadvojvodinji](file:///C:\w\index.php%3ftitle=Nadvojvodinja&action=edit&redlink=1) Zofiji to ni preprečilo nadzora nad sinom, snaho in otroki. Elizabeta je lahko računala na moževo podporo in ta ji je dovolil luksuzna potovanja, kar je bilo vedno lažje, saj je bil evropski železniški sistem dokaj dobro razvit. Cesarica je imela svoj [vlak](file:///C:\wiki\Vlak) in spremstvo šestdesetih ljudi. Posebnemu vlaku je sledil še [tovorni vlak](file:///C:\w\index.php%3ftitle=Tovorni_vlak&action=edit&redlink=1), v katerem je potovala prtljaga.

Če je bil Franc Jožef navsezadnje lahko zadovoljen s pozitivno politično bilanco zadnjih let v tem desetletju, pa ni mogel biti zadovoljen z zasebnim življenjem. Okrog njega je nastajala praznina. Ko je maja [1872](file:///C:\wiki\1872) pri sedeminšestdesetih letih umrla nadvojvodinja Zofija, je izginila ena največjih osebnosti v prvi polovici njegovega vladanja. Franca Jožefa je to zelo čustveno prizadelo. Zlasti njegovo razmerje z materjo se je v marsičem spremenilo. Z nastopom ustavnega obdobja je Zofija pravzaprav nehala igrati politično vlogo. Zadnja leta je z žalostjo v srcu gledala zmagoslavje sil, proti katerim se je od nekdaj bojevala. Vzpon liberalizma na [Dunaju](file:///C:\wiki\Dunaj) in v [Budimpešti](file:///C:\wiki\Budimpe%25C5%25A1ta), priznanje [ogrske](file:///C:\wiki\Mad%25C5%25BEarska) suverenosti, razpad konkordata, so bili zanjo zelo kruti udarci. Zofiji se je posrečilo ohraniti del družinskega življenja. Po njeni smrti te vloge nikakor ni mogel nadomestiti njen mož. [Franc Karel](file:///C:\w\index.php%3ftitle=Franc_Karel&action=edit&redlink=1) je že dolga leta živel odmaknjeno od vsega, zdaj pa mu je pešalo zdravje. Umrl je marca [1879](file:///C:\wiki\1879). Franc Jožef je sicer objokoval očeta, vendar njegova smrt ni bila tako prelomnega pomena. Franc Jožef se je moral posloviti tudi od hčerke Gizele, ki se je aprila [1873](file:///C:\wiki\1873) omožila z bavarskim [knezom](file:///C:\wiki\Knez) Leopoldom.

Med [ljudskim praznovanjem](file:///C:\w\index.php%3ftitle=Ljudsko_praznovanje&action=edit&redlink=1), ki je aprila [1879](file:///C:\wiki\1879) spremljalo srebrno poroko cesarskega para, je Franc Jožef dočakal veselje, da se je okoli njega zbrala cela družina. Elizabeta je bila poleg njega, čeprav je očitno že prišla tako daleč, da so ji bile takšne prireditve tuje oziroma zoprne.

Če se je Franc Jožef konec leta [1879](file:///C:\wiki\1879) ozrl v preteklost, je lahko imel občutek, da so slaba leta kraljevanja minila in da je monarhija po številnih težavah našla novo ravnotežje. Naposled je prenehal biti prekleti vladar, ožigosan s porazom. Navada Franca Jožefa je bila, da je zelo zgodaj vstajal, po navadi že ob štirih zjutraj. Dan se je začel z umivanjem in to vedno z mrzlo vodo. Nato si je nadel uniformo pehotnega poročnika, ki jo je nosil po navadi. Ob petih se je cesar usedel za svojo pisalno mizo. Čakali so ga kupi nerešenih zadev, ki sta jih pripravila civilni kabinet in vojaška pisarna. Ko je te razrešil, je običajno ob pol osmih pozvonil dežurnemu pribočniku in mu izročil aktovko z [dosjeji](file:///C:\w\index.php%3ftitle=Dosje&action=edit&redlink=1), da jih je dodelal. Kosil je po navadi z domačimi, včasih pa tudi kar v delovni sobi. Do večera je potem še delal, po večerji pa si je privoščil nekaj trenutkov počitka in cigaro viržinko.

Franc Jožef se je lahko zanesel samo nase, ko je moral črpati moralne moči, potrebe za te preizkušnje in vsakdanje opravljanje dolžnosti. Družina je nehala biti tisti pristan, ki ga je potreboval. Cesarica je bila kar naprej odsotna, poleg tega so bili njegovi odnosi z Rudolfom čedalje težji. Čeprav je bila Marija Valerija ljubeča z očetom, je bilo to premalo, da bi se praznina zapolnila. Cesarica je trmasto živela po svoje. Sicer je nehala potovati v [Anglijo](file:///C:\wiki\Anglija) in na [Irsko](file:///C:\wiki\Irska), kjer je bila prej, ko je še ni mučil revmatizem in je tam trenirala [konje](file:///C:\wiki\Konj). Že od nekdaj je bila drzna jahalka. Mož se je zelo trudil, da bi jo obdržal ob sebi in ji je dal zgraditi vilo čisto v njenem slogu, a ni pomagalo. Sisi je bežala tako pred seboj kot pred drugimi in zopet začela bloditi po [Evropi](file:///C:\wiki\Evropa). Za njo je bila vila Hermes le »lovska koča« Franca Jožefa. In če že vila Hermes ni bila po njenem okusu, potem to za gotovo ne velja za [Achilleion](file:///C:\w\index.php%3ftitle=Achilleion&action=edit&redlink=1) na otoku [Krfu](file:///C:\wiki\Krf). Po drugem obisku Krfa je Sissi oznanila Francu Jožefu, da ima [Grčijo](file:///C:\wiki\Gr%25C4%258Dija) za svoj drugi dom. Pisala mu je, da je Krf odličen kraj za dolge sprehode, da je tam ugodna klima, neskončne sence, oljčni gaji, dobre ceste in čudovit obmorski zrak ... Temeljito se je lotila študija grške literature in se naučila stare in moderne grščine. Oboževala je [Homerjeve](file:///C:\wiki\Homer) [epe](file:///C:\wiki\Ep). Na voljo je imela tri [jahte](file:///C:\w\index.php%3ftitle=Jahta&action=edit&redlink=1) in na jahti vse stvari, ki jih je potrebovala, celo [koze](file:///C:\wiki\Koza), da je lahko pila sveže [kozje mleko](file:///C:\w\index.php%3ftitle=Kozje_mleko&action=edit&redlink=1). Kljub neštetim kapricam so [mornarji](file:///C:\w\index.php%3ftitle=Mornar&action=edit&redlink=1) Elizabeto spoštovali.

Cesarski par je [15. januarja](file:///C:\wiki\15._januar) [1889](file:///C:\wiki\1889) doletel popolni šok. Sin Rudolf je naredil [samomor](file:///C:\wiki\Samomor). Po vseh domnevah je mogoče sklepati, da se je z Marijo Vetčero, katero je resnično ljubil in je bila zanj pripravljena dati življenje, dogovoril, da bosta umrla ob istem času. Marija naj bi zanosila z Rudolfom in da ne bi prišlo do škandala, je najprej ustrelil Marijo, nato pa še sebe.

Rudolf je zelo ljubil mater in je vse življenje čakal na njeno pozornost. Nikoli mu ni mogla iskreno izkazovati svoje ljubezni. Ko jo je doletela ta tragedija je bila stara 51 let, globoko [depresivna](file:///C:\wiki\Depresija), osamljena in izjemno nedružabna, polna lastne samote. Njena [legendarna](file:///C:\wiki\Legenda) [lepota](file:///C:\wiki\Lepota) je ovenela, [koža](file:///C:\wiki\Ko%25C5%25BEa) se je nagubala, njen [vid](file:///C:\wiki\Vid) je opešal. Nekaj časa je ostala na Dunaju, ob možu, saj ga ni mogla pustiti samega, strtega od bolečine. Sama je to še težje prenašala. Razen dolgih sprehodov ni bila več sposobna nobene [športne aktivnosti](file:///C:\w\index.php%3ftitle=%25C5%25A0portnae_aktivnost&action=edit&redlink=1). Opustila je [pisanje](file:///C:\wiki\Pisanje) [poezije](file:///C:\wiki\Poezija) in premišljevala o samomoru. Sinove smrti Elizabeta nikakor ni mogla preboleti. Čedalje bolj so jo zagrinjale sence melanholije in samote, iz njih ni nikoli več našla izhoda. Oblačila se je izključno v črnino ter v spremstvu ene same spremljevalke in služabnice potovala križem kražem po Evropi. Prisegla si je, da bo žalovala do konca življenja. Madžarska in Grčija sta zanjo postali nezanimivi. Kmalu so začeli [časopisi](file:///C:\wiki\%25C4%258Casopis) pisati, da se ji mrači um. Ker jo je to jezilo, se je včasih malo pokazala z možem v javnosti, da se je potem spet za cele tedne, mesece, leta povrnila v svoje samotno življenje. Elizabeta je možu našla zabavno prijateljico in povsem podpirala to zvezo. Cesarici je bila zelo simpatična [igralka](file:///C:\wiki\Igralec_(umetnik)), ki je spremljala njenega moža in obratno. [Katarina Schratt](file:///C:\w\index.php%3ftitle=Katarina_Schratt&action=edit&redlink=1) je čudovito skrbela za Franca Jožefa in ga obsipavala z majhnimi pozornostmi. Cesar je imel rad to žensko, a je v sebi še vedno močno ljubil Sisi in jo pogrešal. Včasih ko je dolgo ni bilo, je hodil po njenih sobanah in se nežno dotikal pohištva pokritega z belo prevleko. Elizabeta se je trudila, da bi vsaj [božične](file:///C:\wiki\Bo%25C5%25BEi%25C4%258D) [praznike](file:///C:\wiki\Praznik) preživela doma, a počasi je začela tudi to zanemarjati.

**Ideali lepote cesarice**

Cesarica je usmerila vse svoje moči v lastno lepoto. Želela je ostati za vedno mlada. Vsak dan je telovadila, da bi ostala suha in in vsak dan se je štiri ure urejala pričesko in oblačila. Cesarica je tehtala 50 kg in bila je visoka 172 cm. Spuščene lase so bile dolge do gležnjev in slike v katerih je cesarica prikazana s spuščenimi lasmi so bile casarju najljubše.

**Smrt cesarice**

10. septembra 1898 je jutranjik v Ženevji objavil novico, da se je cesarica Elizabeta nastanila v hotelu Beau Rivage. Ta kratka novica je bila za Elizabetino življenje usodna. Italijanski anarhist Luigi Lucheni je hotel ubiti pomembno osebnost in časopisna novica muje pomagala najti žrtev. Cesarico je ubil s koničasto železno pilo, ki jo je kupil na trgu. Zabodel jo je v prsni koš. Elizabeta je umrla komaj 20 minut kasneje. Ni čutila večjih bolečin, le vedno večjo slabost. Umrla je osamljena, kot si je želela.

**Smrt Franca Jožefa**

Franc Jožef je umrl 21. novembra 1916. Smrt habsburžanskega vladarja je bil slavnosten dogodek. Pokopali so ga v Kapucinsko grobnico na Dunaju blizu žene in sina.



**Viri:**

* **Franc Jožef, Jean-Paul Bled (Mladinska knjiga, Ljubljana 1990)**
* **Bolni Habsburžani, Hans Bankl (Ljubljana 2004)**
* **Habsburžani, Walter Pohol (Mladinska knjiga, Ljubljana 1994)**